Lav et referat af nedenstående tekst:

Tekst:
Op mod 10.000 mennesker med et lys i hånden skal fylde gaderne i Aalborg 2. februar. Her vil Aalborg Karneval i samarbejde med Musikkens Hus, Erhvervs Norddanmark og Aalborg Events støtte op om Danmarks Indsamlingen, der i år støtter verdens udsatte piger. Lysparaden er en indsamling, hvor virksomheder kan støtte med alt fra 1 krone til et større beløb per aktiv deltager i paraden. - Jo flere deltagere, der kommer, og jo flere virksomheder, som støtter, desto større et beløb vil lysparaden bidrage med. Vi håber, at lysparaden bliver et symbol på det lys i mørket, som kan gøre en afgørende forskel, siger Kresten Thomsen, daglig leder for Foreningen Aalborg Karneval. Ambitionen er at samle 10.000 deltagere i paraden, men den kan rumme helt op til 30.000, oplyser Aalborg Karneval. Deltagerne opfordres til at medbringe egne lys, som kan være alt fra pandelamper til cykellygter og lyskæder. Danmarks Indsamlingen er en årlig indsamling, hvor 12 humanitære organisationer og DR går sammen og samler ind for at hjælpe mennesker i nogle af verdens fattigste lande med at nå nogle af FNs verdensmål.

Referat:
I forbindelse med Danmarks Indsamlingen vil Aalborg Karneval og en række samarbejdspartnere lave en lysparade med 10.000 deltagere.